
Parlamentul României

Camera Deputaţilor

	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  20.11.2013

	Nr.
	  4c-6/439


Către,
BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislativă privind unele măsuri de organizare şi funcţionare a activităţii Institutului Naţional de Cercetare - Dezvoltare pentru Îmbunătăţiri Funciare I.N.C.D.I.F." ISPIF" Bucureşti, trimis Comisiei pentru examinare pe fond, în procedură obişnuită, cu adresa nr. PL. x 402 din 28 octombrie 2013.

PREŞEDINTE,

MARIN ALMĂJANU

Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

Parlamentul României

COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti

R A P O R T   

asupra propunerii legislativă privind unele măsuri de organizare şi funcţionare a activităţii Institutului Naţional de Cercetare - Dezvoltare pentru Îmbunătăţiri Funciare I.N.C.D.I.F." ISPIF" Bucureşti

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată spre dezbatere şi avizare în fond, în procedură obişnuită, cu propunerea legislativă privind unele măsuri de organizare şi funcţionare a activităţii Institutului Naţional de Cercetare - Dezvoltare pentru Îmbunătăţiri Funciare I.N.C.D.I.F." ISPIF" Bucureşti, transmisă cu adresa nr. PL. x 402 din 28 octombrie 2013, înregistrat cu nr.4c-6/439 din 28 octombrie 2013.

Camera Deputaţilor este Cameră Decizională potrivit prevederilor art.75 alin.(1) şi (3) din Constituţia României, republicată.


La întocmirea prezentului raport Comisia a avut în vedere:

· avizul favorabil al Consiliului Legislativ (nr.191/21.03.2013);
· avizul negativ al Comisiei pentru învăţământ, ştiinţă, tineret şi sport (nr. 4c-9/254/5.11.2013);

· avizul favorabil al Comisiei juridice, de disciplină şi imunităţi (nr. 402/12.11.2013).

Senatul a respins propunerea legislativă în şedinţa din 22 octombrie 2013.


Guvernul nu susţine propunerea legislativă (nr. 916/07.06.2013)
Propunerea legislativă are ca obiect de reglementare unele măsuri de organizare şi funcţionare a activităţii Institutului Naţional de Cercetare - Dezvoltare pentru Îmbunătăţiri Funciare I.N.C.D.I.F. - „ISPIF” Bucureşti, în sensul că, prin derogare de la dispoziţiile art.5 alin.(4) lit. a) din Ordonanţa de urgenţă a Guvernului nr.96/2012 privind stabilirea unor măsuri de reorganizare în cadrul administraţiei publice centrale şi pentru modificarea unor acte normative, cu modificările şi completările ulterioare, acest institut să funcţioneze în subordinea Ministerului Agriculturii şi Dezvoltării Rurale şi în coordonarea ştiinţifică a Academiei de Ştiinţe Agricole şi Silvice „Gheorghe Ionescu - Şişeşti”.

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 20 noiembrie 2013.
La lucrările Comisiei au fost prezenţi 33 deputaţi, din totalul de 36 de membri ai Comisiei.

La lucrările Comisiei a participat, în calitate de invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Prisecaru Tudor, Secretar de Stat în cadrul Ministerului Educaţiei Naţionale.
În urma examinării propunerii legislative şi a opiniilor exprimate de către membrii Comisiei s-a hotărât, cu unanimitate de voturi, respingerea  propunerii legislativă privind unele măsuri de organizare şi funcţionare a activităţii Institutului Naţional de Cercetare - Dezvoltare pentru Îmbunătăţiri Funciare I.N.C.D.I.F." ISPIF" Bucureşti, din următoarele considerente: 

- În propunerea legislativă nu se precizează noua formă de organizare a institutului, astfel încât se poate beneficia de sprijin financiar de la Ministerul Agriculturii şi Dezvoltării Rurale. Sprijinul financiar presupune creşterea cheltuielilor de la bugetul de stat, sens în care propunerea ar fi trebuit însoţită de fişa financiară din care să rezulte că aceste sume sunt cuprinse în buget;

- Înfiinţarea de organe de specialitate altele decât ministere şi autorităţi autonome, intră în competenţa Guvernului. ISPIF este o instituţie aflată în subordinea unui minister, modul de reorganizare şi funcţionare se poate realiza prin hotărâre de Guvern şi nu prin lege.
În raport de obiectul şi conţinutul reglementării, iniţiativa legislativă face parte din categoria legilor ordinare.
	PREŞEDINTE,


	SECRETAR,

	
   Marin ALMĂJANU

	Ion Marcel CIOLACU


Întocmit,

Consilier Alina Tănase

